ᱱᱟᱴᱥᱚᱢ ᱥᱚᱥᱮᱠᱤ

ᱱᱟᱴᱥᱚᱢ ᱥᱚᱥᱮᱠᱤ (; ᱡᱟᱯᱟᱱᱤᱭᱟᱹ: 夏目 漱石; ᱡᱟᱱᱟᱢ ᱱᱟᱴᱥᱚᱢ ᱠᱤᱱᱚᱥᱚᱠᱮ (夏目 金之助); ᱙ ᱯᱷᱮᱵᱽᱣᱟᱨᱤ ᱑᱘᱖᱗ – ᱙ ᱰᱤᱥᱮᱢᱵᱚᱨ ᱑᱙᱑᱖) ᱫᱚ ᱡᱟᱯᱟᱱ ᱨᱤᱱᱤᱡ ᱜᱟᱢᱟᱢᱤᱭᱟᱹ, ᱚᱱᱚᱬᱦᱤᱭᱟᱹᱠᱟᱱᱟᱭ᱾ ᱟᱡᱟᱜ ᱠᱟᱱᱟᱢ ᱫᱚ ᱙ ᱯᱷᱮᱵᱨᱩᱣᱟᱨᱤ ᱑᱘᱖᱗ ᱱᱟᱴᱥᱚᱢ ᱠᱤᱱᱟᱥᱩᱠᱮ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱙ ᱰᱤᱥᱮᱢᱵᱚᱨ ᱑᱙᱑᱖ ᱥᱟᱹᱦᱤᱛ ᱨᱮ ᱵᱚᱝᱜᱟ ᱫᱤᱥᱚᱢ ᱞᱮᱱᱟᱭ᱾ ᱩᱱᱤ ᱫᱚ ᱱᱟᱦᱟᱜ ᱡᱟᱯᱟᱱᱤᱭᱟᱹ ᱱᱟᱜᱟᱢ ᱨᱮᱱ ᱥᱚᱨᱮᱥ ᱚᱱᱚᱞᱤᱭᱟᱹ ᱠᱚ ᱢᱩᱫᱽ ᱨᱮ ᱢᱤᱫ ᱦᱚᱲ ᱢᱮᱱᱛᱮ ᱢᱚᱱᱮ ᱦᱩᱭᱩᱜ ᱠᱟᱱᱟ ᱟᱨ ᱡᱟᱯᱟᱱ ᱨᱤᱱᱤᱡ ᱯᱩᱭᱞᱩ ᱱᱟᱦᱟᱜ ᱜᱟᱢᱟᱢᱤᱭᱟᱹ ᱠᱚ ᱢᱮᱛᱟᱦᱟᱭ ᱠᱟᱱᱟ᱾ ᱥᱚᱥᱮᱠᱤᱣᱟᱜ ᱠᱟᱹᱛᱷᱱᱤ ᱪᱤᱛᱟᱹᱨ ᱫᱚ ᱟᱯᱱᱟᱨᱜᱩᱱ,ᱢᱤᱫ ᱞᱮᱠᱟᱱ ᱥᱮᱨᱣᱟᱱᱟᱜ ᱡᱤᱯᱤᱱᱤᱥ ᱜᱚᱱᱚᱝ ᱟᱨ ᱢᱮᱭᱤᱡᱤ ᱡᱩᱜ ᱨᱤᱱᱤᱡ ᱯᱟᱥᱪᱚᱛᱤᱠᱚᱨᱚᱱ ᱵᱮᱱᱟᱣ ᱢᱩᱫᱽ ᱨᱮ ᱮᱴᱠᱮᱴᱚᱬᱮ ᱥᱟᱛᱟᱢ ᱠᱚ ᱛᱚᱞᱟᱥ ᱞᱮᱫᱼᱟ᱾ ᱩᱱᱤᱭᱟᱜ ᱢᱩᱲᱩᱫ ᱠᱟᱹᱢᱤ ᱠᱚ ᱢᱩᱫᱽ ᱨᱮ ᱢᱮᱱᱟᱜᱼᱟ ᱟᱭᱤ ᱮᱢ ᱮ ᱠᱮᱴ (᱑᱙᱐᱕), ᱵᱚᱴᱪᱟᱱ (᱑᱙᱐᱖), ᱥᱟᱱᱥᱤᱨᱚ (᱑᱙᱐᱘), ᱠᱚᱠᱚᱨᱚ (᱑᱙᱑᱔), ᱟᱨ ᱟᱡᱟᱜ ᱵᱟᱝ ᱚᱞ ᱯᱩᱨᱟᱹᱣᱟᱱ ᱢᱩᱪᱟᱹᱫ ᱜᱟᱢᱟᱢ ᱫᱚ ᱦᱩᱭᱩᱜ ᱠᱟᱱᱟ ᱞᱟᱭᱤᱴ ᱟᱱᱰ ᱰᱟᱨᱠ (᱑᱙᱑᱖) ᱾

ᱢᱮᱭᱤᱡᱤᱣᱟᱜ ᱜᱤᱫᱽᱨᱟᱹ ᱚᱠᱛᱚ ᱫᱚ ᱟᱹᱰᱤ ᱵᱟᱹᱲᱤᱡ ᱜᱮ ᱛᱟᱦᱮᱸᱭᱟ ᱟᱨ ᱵᱟᱨ ᱫᱷᱟᱣ ᱠᱤᱨᱤᱧ ᱦᱚᱯᱚᱱ ᱞᱟᱹᱜᱤᱜ ᱠᱚ ᱪᱟᱞ ᱞᱮᱫᱮᱭᱟ᱾ ᱟᱡ ᱫᱚ ᱥᱚᱱᱮᱨ ᱛᱷᱚᱠ ᱫᱚ ᱴᱚᱠᱭᱳ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱟᱹᱛ ᱞᱮᱫᱟᱭ ᱟᱨ ᱤᱸᱨᱮᱡᱤ ᱥᱟᱶᱦᱮᱫ ᱨᱮ ᱜᱟᱹᱠᱷᱩᱲ ᱮ ᱛᱟᱦᱮᱸ ᱠᱟᱱᱟᱭ᱾ ᱑᱙᱐᱐ ᱥᱟᱹᱦᱤᱛ ᱨᱮ ᱡᱟᱯᱟᱱ ᱥᱚᱨᱠᱟᱨ ᱟᱡ ᱠᱮ ᱯᱟᱲᱦᱟᱣ ᱞᱟᱹᱜᱤᱫ ᱞᱚᱱᱰᱚᱱ ᱠᱚ ᱵᱷᱮᱡᱟ ᱠᱮᱫᱮᱭᱟ, ᱡᱟᱦᱟᱸ ᱨᱮ ᱩᱱᱤ  ᱵᱟᱨ ᱥᱮᱨᱢᱟ  ᱨᱮᱸᱜᱮᱡ ᱱᱟᱪᱟᱨ, ᱡᱟᱹᱛᱤᱭᱟᱹᱨᱤ ᱵᱷᱮᱜᱟᱨ ᱟᱨ ᱦᱚᱲᱚᱢ ᱵᱟᱹᱲᱤᱡ ᱮᱴᱠᱮᱴᱚᱬᱮ ᱛᱟᱞᱟ ᱛᱮ ᱪᱤᱱᱦᱟᱹ ᱞᱮᱱᱟᱭ᱾ ᱡᱚᱠᱷᱚᱱ ᱟᱡ ᱡᱟᱯᱟᱱ ᱮ ᱨᱩᱣᱟᱹᱲ ᱮᱱᱟᱭ,ᱟᱡ ᱴᱚᱠᱤᱭᱳ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱤᱸᱨᱮᱡᱤ ᱥᱟᱶᱦᱮᱫ ᱜᱟᱞᱚᱪᱤᱭᱟᱹ ᱞᱮᱠᱟᱛᱮ ᱞᱟᱯᱠᱟᱰᱤᱭᱚ ᱦᱮᱨᱱᱟᱜ ᱴᱷᱟᱶ ᱨᱮ ᱵᱟᱦᱟᱞ ᱮᱱᱟᱭ᱾ ᱑᱙᱐᱕ ᱥᱟᱹᱦᱤᱛ ᱨᱮ ᱛᱷᱩᱛᱤᱭᱟᱱ ᱜᱟᱢᱟᱢ "ᱟᱭᱤ ᱮᱢ ᱮ ᱠᱮᱴ" ᱞᱟᱹᱜᱤᱫ ᱟᱡ ᱫᱚ ᱵᱟᱹᱲᱛᱤ ᱩᱨᱩᱢ ᱮ ᱧᱟᱢ ᱞᱮᱫᱼᱟ᱾ ᱱᱚᱣᱟ ᱜᱮᱞᱮᱵᱤᱠᱤ ᱠᱟᱹᱢᱤ ᱦᱚᱨᱟ ᱫᱚ ᱟᱡ ᱚᱞ ᱞᱟᱹᱜᱤᱫ ᱢᱚᱱᱮ ᱨᱮ ᱫᱟᱲᱮ ᱧᱟᱢ ᱞᱮᱫᱼᱟ᱾ ᱑᱙᱐᱗ ᱥᱟᱹᱦᱤᱛ ᱨᱮ ᱟᱡ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱟᱞᱚᱪᱤᱭᱟᱹ ᱠᱟᱹᱢᱤ ᱠᱷᱚᱱ ᱵᱷᱟᱜᱟᱣ ᱞᱮᱱᱟᱭ ᱟᱨ ᱟᱥᱟᱦᱤ ᱥᱤᱢᱵᱩᱱ ᱠᱷᱚᱵᱚᱨ ᱥᱟᱠᱟᱢ ᱨᱮᱱ ᱟᱡ ᱫᱚ ᱜᱚᱴᱟ ᱵᱩᱴᱟᱹ ᱚᱱᱚᱞᱤᱭᱟᱹ ᱮ ᱵᱮᱱᱟᱣ ᱞᱮᱱᱟᱭ᱾ ᱡᱟᱦᱟᱸ ᱫᱚ ᱱᱟᱦᱟᱜ ᱡᱟᱯᱟᱱ ᱨᱮᱱ ᱟᱭᱢᱟ ᱠᱟᱹᱢᱤ ᱨᱮᱱ ᱵᱟᱰᱚᱦᱤ ᱮ ᱵᱮᱱᱟᱣ ᱞᱮᱫ ᱠᱚᱣᱟᱭ᱾

ᱟᱡᱟᱜ ᱡᱤᱭᱚᱱ ᱨᱮᱭᱟᱜ ᱢᱩᱪᱟᱹᱫ ᱚᱠᱛᱟ ᱨᱮ, ᱥᱚᱥᱮᱠᱤ ᱢᱤᱫ ᱥᱮᱨᱢᱟ ᱨᱮ ᱢᱤᱫ ᱜᱟᱢᱟᱢ ᱮ ᱩᱪᱷᱟᱹᱱ ᱞᱮᱫᱼᱟ ᱟᱨ ᱚᱱᱟ ᱥᱟᱶ ᱥᱟᱶᱛᱮ ᱚᱱᱚᱬᱦᱮᱸ ᱟᱨ  ᱥᱚᱜᱥᱮᱴᱮᱡ ᱥᱟᱶᱦᱮᱫ ᱦᱚᱸᱭ ᱚᱞ ᱞᱮᱫᱼᱟᱭ᱾ ᱟᱡᱟᱜ ᱠᱟᱹᱢᱤ ᱦᱚᱨᱟ ᱫᱚ ᱜᱟᱹᱦᱤᱨ ᱢᱚᱱᱮ ᱨᱮᱱᱟᱜ ᱠᱟᱛᱷᱟ, ᱛᱷᱩᱛᱤ ᱰᱤᱝᱜᱚᱨ ᱨᱟᱥᱟ, ᱟᱹᱲᱤᱥ ᱟᱹᱯᱟᱹᱲᱤᱥ ᱟᱨ ᱢᱟᱹᱱᱢᱤ ᱠᱚᱣᱟᱜ ᱜᱚᱨᱚᱵ  ᱛᱟᱞᱟᱛᱮ ᱪᱤᱱᱦᱟᱹ ᱦᱩᱭ ᱞᱮᱱᱟ᱾ ᱩᱱᱤᱭᱟᱜ ᱡᱤᱭᱚᱱ ᱨᱮᱭᱟᱜ ᱟᱫᱷᱟ ᱩᱢᱮᱲ ᱨᱮ, ᱩᱱᱤ ᱞᱟᱡ ᱟᱞᱥᱟᱨ ᱟᱨ ᱢᱟᱱᱥᱤᱠ ᱵᱮᱢᱟᱨ ᱨᱮ ᱯᱟᱲᱟᱣ ᱞᱮᱱᱟᱭ ᱥᱟᱶᱛᱮ ᱯᱟᱨᱟᱱᱟᱭᱤᱰ ᱦᱚᱸ᱾ ᱱᱚᱣᱟ ᱠᱚᱜᱮ ᱟᱡᱟᱜ ᱡᱤᱭᱚᱱ ᱨᱮ ᱟᱹᱰᱤ ᱵᱟᱹᱲᱛᱤ ᱚᱨᱥᱚᱝ ᱮ ᱯᱟᱲᱟᱣ ᱞᱮᱱᱟ᱾ ᱥᱚᱥᱮᱠᱤ ᱫᱚ ᱑᱙᱑᱖ ᱥᱟᱹᱦᱤᱛ ᱨᱮ ᱟᱹᱰᱤ ᱵᱟᱹᱲᱛᱤ ᱞᱟᱡ ᱦᱟᱹᱥᱩ ᱠᱷᱟᱹᱛᱤᱨ ᱟᱡ ᱵᱚᱝᱜᱟ ᱫᱤᱥᱚᱢ ᱮᱱᱟᱭ ᱔᱙ ᱥᱟᱞ ᱨᱮ᱾ᱚᱱᱟᱛᱮ ᱟᱡᱟᱜ ᱢᱩᱪᱟᱹᱫ ᱜᱟᱢᱟᱢ "ᱞᱟᱭᱤᱴ ᱟᱱᱰ ᱰᱟᱨᱠ" ᱫᱚ ᱟᱛᱨᱮᱨᱮᱜᱮ ᱛᱟᱦᱮᱸ ᱮᱱᱟ᱾ ᱡᱟᱯᱟᱱ ᱥᱟᱶᱦᱮᱫ ᱨᱮ ᱟᱡᱟᱜ ᱮᱥᱮᱨ ᱟᱹᱰᱤ ᱵᱟᱹᱲᱛᱤ ᱟᱨ ᱩᱱᱤ ᱟᱠᱚ ᱫᱤᱥᱚᱢ ᱨᱮ ᱥᱚᱨᱮᱥ ᱦᱚᱲ ᱟᱨ ᱟᱹᱰᱤ ᱰᱷᱮᱨ ᱚᱱᱚᱞᱤᱭᱟᱹ ᱠᱚ ᱢᱩᱫᱽ ᱨᱮ ᱢᱤᱫ ᱦᱚᱲ ᱠᱟᱱᱟᱭ᱾ ᱑᱙᱘᱔ ᱠᱷᱚᱱ ᱒᱐᱐᱔ ᱫᱷᱟᱹᱵᱤᱡ ᱒᱐᱐᱐ᱼᱭᱮᱱ ᱱᱚᱴ ᱨᱮ ᱟᱡᱟᱜ ᱪᱤᱛᱟᱹᱨ ᱥᱚᱫᱚᱨ ᱛᱟᱦᱮᱸ ᱠᱟᱱᱟ᱾

 ᱥᱟᱹᱠᱷᱭᱟᱹᱛ